title: Directiva de punere în aplicare 2012/44/UE a Comisiei din 26 noiembrie 2012 de modificare a Directivelor 2003/90/CE și 2003/91/CE de stabilire a măsurilor de punere în aplicare a articolului 7 din Directivele 2002/53/CE și, respectiv, 2002/55/CE ale Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole și specii de legume  Text cu relevanță pentru SEE

text:
               27.11.2012

               RO

               Jurnalul Oficial al Uniunii Europene

               L 327/37

         DIRECTIVA DE PUNERE ÎN APLICARE 2012/44/UE A COMISIEI
   din 26 noiembrie 2012
   de modificare a Directivelor 2003/90/CE și 2003/91/CE de stabilire a măsurilor de punere în aplicare a articolului 7 din Directivele 2002/53/CE și, respectiv, 2002/55/CE ale Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole și specii de legume
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (1), în special articolul 7 alineatul (2) literele (a) și (b),
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (2), în special articolul 7 alineatul (2) literele (a) și (b),
   întrucât:

               (1)

               Directivele 2003/90/CE (3) și 2003/91/CE (4) ale Comisiei au fost adoptate pentru a se asigura că soiurile incluse de statele membre în cataloagele naționale sunt conforme cu orientările stabilite de Oficiul Comunitar pentru Soiuri de Plante (OCSP) în ceea ce privește caracteristicile minime de analizat în cadrul verificării diferitelor specii și condițiile minime pentru verificarea soiurilor, în măsura în care au fost stabilite astfel de orientări. În privința altor soiuri, directivele menționate prevăd că trebuie aplicate orientările Uniunii Internaționale pentru Protecția Noilor Soiuri de Plante (UPOV).

               (2)

               De atunci, OCSP și UPOV au stabilit noi orientări pentru o altă specie și le-au actualizat pe cele existente.

               (3)

               Prin urmare, Directivele 2003/90/CE și 2003/91/CE ar trebui modificate în consecință.

               (4)

               Măsurile prevăzute în prezenta directivă sunt conforme cu avizul Comitetului permanent pentru semințe și material de înmulțire agricol, horticol și forestier,

         ADOPTĂ PREZENTA DIRECTIVĂ:
   Articolul 1
   Anexele I și II la Directiva 2003/90/CE se înlocuiesc cu textul din partea A a anexei la prezenta directivă.
   Articolul 2
   Anexele la Directiva 2003/91/CE se înlocuiesc cu textul din partea B a anexei la prezenta directivă.
   Articolul 3
   Pentru verificările începute înainte de 1 ianuarie 2014, statele membre pot aplica dispozițiile Directivelor 2003/90/CE și 2003/91/CE din versiunea aplicabilă înainte de modificarea acestora prin prezenta directivă.
   Articolul 4
   Statele membre adoptă și publică, până la 31 decembrie 2013 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică dispozițiile respective de la 1 ianuarie 2014.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 5
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 6
   Prezenta directivă se adresează statelor membre.

      Adoptată la Bruxelles, 26 noiembrie 2012.

            Pentru Comisie

            Președintele

         José Manuel BARROSO

      (1)  JO L 193, 20.7.2002, p. 1.

      (2)  JO L 193, 20.7.2002, p. 33.

      (3)  JO L 254, 8.10.2003, p. 7.

      (4)  JO L 254, 8.10.2003, p. 11.

      ANEXĂ
      PARTEA A
      „
            ANEXA I

               Lista speciilor menționate la articolul 1 alineatul (2) litera (a) care trebuie să fie conforme cu protocoalele de testare ale OCSP

                        Denumire științifică

                        Denumire comună

                        Protocol OCSP

                           Festuca filiformis Pourr.

                        Păiușul oilor, cu frunze mici

                        TP 67/1 din 23.6.2011

                           Festuca ovina L.

                        Păiușul oilor

                        TP 67/1 din 23.6.2011

                           Festuca rubra L.

                        Păiuș roșu

                        TP 67/1 din 23.6.2011

                           Festuca trachyphylla (Hack.) Krajina

                        Păiuș tare

                        TP 67/1 din 23.6.2011

                           Lolium multiflorum Lam.

                        Raigras italian

                        TP 4/1 din 23.6.2011

                           Lolium perenne L.

                        Raigras peren

                        TP 4/1 din 23.6.2011

                           Lolium x boucheanum Kunth

                        Raigras hibrid

                        TP 4/1 din 23.6.2011

                           Pisum sativum L.

                        Mazăre furajeră

                        TP 7/2 din 11.3.2010

                           Brassica napus L.

                        Rapiță

                        TP 36/2 din 16.11.2011

                           Helianthus annuus L.

                        Floarea-soarelui

                        TP 81/1 din 31.10.2002

                           Linum usitatissimum L.

                        In textil/in oleaginos

                        TP 57/1 din 21.3.2007

                           Avena nuda L.

                        Ovăz nud mic, ovăz Hulless

                        TP 20/1 din 6.11.2003

                           Avena sativa L. (inclusiv A. byzantina K. Koch)

                        Ovăz și ovăz roșu

                        TP 20/1 din 6.11.2003

                           Hordeum vulgare L.

                        Orz

                        TP 19/3 din 21.3.2012

                           Oryza sativa L.

                        Orez

                        TP 16/2 din 21.3.2012

                           Secale cereale L.

                        Secară

                        TP 58/1 din 31.10.2002

                           xTriticosecale Wittm. ex A. Camus

                        Hibrizi rezultați din încrucișarea unei specii din genul Triticum cu o specie din genul Secale

                        TP 121/2 rev. 1 din 16.2.2011

                           Triticum aestivum L.

                        Grâu

                        TP 3/4 rev. 2 din 16.2.2011

                           Triticum durum Desf.

                        Grâu dur

                        TP 120/2 din 6.11.2003

                           Zea mays L.

                        Porumb

                        TP 2/3 din 11.3.2010

                           Solanum tuberosum L.

                        Cartof

                        TP 23/2 din 1.12.2005

                        Textul acestor protocoale este disponibil pe site-ul web al OCSP (www.cpvo.europa.eu).

            ANEXA II

               Lista speciilor menționate la articolul 1 alineatul (2) litera (b) care trebuie să fie conforme cu orientările UPOV privind testarea

                        Denumire științifică

                        Denumire comună

                        Orientare UPOV

                           Beta vulgaris L.

                        Sfeclă furajeră

                        TG/150/3 din 4.11.1994

                           Agrostis canina L.

                        Bucățel

                        TG/30/6 din 12.10.1990

                           Agrostis gigantea Roth.

                        Bucățel mare

                        TG/30/6 din 12.10.1990

                           Agrostis stolonifera L.

                        Bucățel cu stoloni

                        TG/30/6 din 12.10.1990

                           Agrostis capillaris L.

                        Bucățel comun

                        TG/30/6 din 12.10.1990

                           Bromus catharticus Vahl

                        Iarbă bromică laxativă

                        TG/180/3 din 4.4.2001

                           Bromus sitchensis Trin.

                        Iarbă bromică sitchensis (obsigă)

                        TG/180/3 din 4.4.2001

                           Dactylis glomerata L.

                        Golomăț

                        TG/31/8 din 17.4.2002

                           Festuca arundinacea Schreber

                        Păiuș înalt

                        TG/39/8 din 17.4.2002

                           Festuca pratensis Huds.

                        Păiuș de pășune

                        TG/39/8 din 17.4.2002

                           xFestulolium Asch. et Graebn.

                        Hibrizi rezultați din încrucișarea unei specii din genul Festuca cu o specie din genul Lolium

                        TG/243/1 din 9.4.2008

                           Phleum nodosum L.

                        Timoftică noduroasă

                        TG/34/6 din 7.11.1984

                           Phleum pratense L.

                        Timoftică

                        TG/34/6 din 7.11.1984

                           Poa pratensis L.

                        Firuță

                        TG/33/6 din 12.10.1990

                           Lupinus albus L.

                        Lupin alb

                        TG/66/4 din 31.3.2004

                           Lupinus angustifolius L.

                        Lupin albastru

                        TG/66/4 din 31.3.2004

                           Lupinus luteus L.

                        Lupin galben

                        TG/66/4 din 31.3.2004

                           Medicago sativa L.

                        Lucernă

                        TG/6/5 din 6.4.2005

                           Medicago x varia T. Martyn

                        Lucernă de nisip

                        TG/6/5 din 6.4.2005

                           Trifolium pratense L.

                        Trifoi roșu

                        TG/5/7 din 4.4.2001

                           Trifolium repens L.

                        Trifoi alb

                        TG/38/7 din 9.4.2003

                           Vicia faba L.

                        Bob

                        TG/8/6 din 17.4.2002

                           Vicia sativa L.

                        Măzăriche comună

                        TG/32/6 din 21.10.1988

                           Brassica napus L. var. napobrassica (L.) Rchb.

                        Nap

                        TG/89/6 rev. din 4.4.2001 + 1.4.2009

                           Raphanus sativus L. var. oleiformis Pers.

                        Ridiche furajeră

                        TG/178/3 din 4.4.2001

                           Arachis hypogea L.

                        Arahidă

                        TG/93/3 din 13.11.1985

                           Brassica rapa L. var. silvestris (Lam.) Briggs

                        Rapiță sălbatică

                        TG/185/3 din 17.4.2002

                           Cannabis sativa L.

                        Cânepă

                        TG/276/1 din 28.3.2012

                           Carthamus tinctorius L.

                        Șofrănaș

                        TG/134/3 din 12.10.1990

                           Gossypium spp.

                        Bumbac

                        TG/88/6 din 4.4.2001

                           Papaver somniferum L.

                        Mac

                        TG/166/3 din 24.3.1999

                           Sinapis alba L.

                        Muștar alb

                        TG/179/3 din 4.4.2001

                           Glycine max (L.) Merrill

                        Boabe de soia

                        TG/80/6 din 1.4.1998

                           Sorghum bicolor (L.) Moench

                        Sorg

                        TG/122/3 din 6.10.1989

                        Textul acestor orientări este disponibil pe site-ul web al UPOV (www.upov.int).

                  ”
      PARTEA B
      „
            ANEXA I

               Lista speciilor menționate la articolul 1 alineatul (2) litera (a) care trebuie să fie conforme cu protocoalele de testare ale OCSP

                        Denumire științifică

                        Denumire comună

                        Protocol OCSP

                           Allium cepa L. (grupul Cepa)

                        Ceapă și ceapă eșalotă tip „banană”

                        TP 46/2 din 1.4.2009

                           Allium cepa L. (grupul Aggregatum)

                        Ceapă eșalotă

                        TP 46/2 din 1.4.2009

                           Allium fistulosum L.

                        Ceapă de iarnă

                        TP 161/1 din 11.3.2010

                           Allium porrum L.

                        Praz

                        TP 85/2 din 1.4.2009

                           Allium sativum L.

                        Usturoi

                        TP 162/1 din 25.3.2004

                           Allium schoenoprasum L.

                        Arpagic

                        TP 198/1 din 1.4.2009

                           Apium graveolens L.

                        Țelină

                        TP 82/1 din 13.3.2008

                           Apium graveolens L.

                        Țelină de rădăcină

                        TP 74/1 din 13.3.2008

                           Asparagus officinalis L.

                        Sparanghel

                        TP 130/2 din 16.2.2011

                           Beta vulgaris L.

                        Sfeclă roșie, inclusiv sfeclă Cheltenham

                        TP 60/1 din 1.4.2009

                           Brassica oleracea L.

                        Varză creață

                        TP 90/1 din 16.2.2011

                           Brassica oleracea L.

                        Conopidă

                        TP 45/2 din 11.3.2010

                           Brassica oleracea L.

                        Broccoli

                        TP 151/2 din 21.3.2007

                           Brassica oleracea L.

                        Varză de Bruxelles

                        TP 54/2 din 1.12.2005

                           Brassica oleracea L.

                        Gulie

                        TP 65/1 din 25.3.2004

                           Brassica oleracea L.

                        Varză creață de Milano, varză albă, varză roșie

                        TP 48/3 din 16.2.2011

                           Brassica rapa L.

                        Varză chinezească

                        TP 105/1 din 13.3.2008

                           Capsicum annuum L.

                        Ardei iute

                        TP 76/2 din 21.3.2007

                           Cichorium endivia L.

                        Cicoare creață și scarola

                        TP 118/2 din 1.12.2005

                           Cichorium intybus L.

                        Cicoare industrială

                        TP 172/2 din 1.12.2005

                           Cichorium intybus L.

                        Andivă

                        TP 173/1 din 25.3.2004

                           Citrullus lanatus (Thumb.) Matsum. et Nakai

                        Pepene verde

                        TP 142/1 din 21.3.2007

                           Cucumis melo L.

                        Pepene galben

                        TP 104/2 din 21.3.2007

                           Cucumis sativus L.

                        Castravete și cornișon

                        TP 61/2 din 13.3.2008

                           Cucurbita pepo L.

                        Dovlecel

                        TP 119/1 din 25.3.2004

                           Cynara cardunculus L.

                        Anghinare și cardon

                        TP 184/1 din 25.3.2004

                           Daucus carota L.

                        Morcov și morcov furajer

                        TP 49/3 din 13.3.2008

                           Foeniculum vulgare Mill.

                        Fenicul

                        TP 183/1 din 25.3.2004

                           Lactuca sativa L.

                        Salată

                        TP 13/5 din 16.2.2011

                           Lycopersicon esculentum Mill.

                        Tomată

                        TP 44/4 din 21.3.2012

                           Petroselinum crispum (Mill.) Nyman ex A. W. Hill

                        Pătrunjel

                        TP 136/1 din 21.3.2007

                           Phaseolus coccineus L.

                        Fasole de Spania

                        TP 9/1 din 21.3.2007

                           Phaseolus vulgaris L.

                        Fasole pitică și fasole urcătoare

                        TP 12/3 din 1.4.2009

                           Pisum sativum L. (partim)

                        Mazăre cu bob zbârcit, mazăre cu bob neted și mazăre dulce

                        TP 7/2 din 11.3.2010

                           Raphanus sativus L.

                        Ridiche

                        TP 64/1 din 27.3.2002

                           Solanum melongena L.

                        Pătlăgea vânătă

                        TP 117/1 din 13.3.2008

                           Spinacia oleracea L.

                        Spanac

                        TP 55/4 din 21.3.2012

                           Valerianella locusta (L.) Laterr.

                        Fetică

                        TP 75/2 din 21.3.2007

                           Vicia faba L. (partim)

                        Bob

                        TP Broadbean/1 din 25.3.2004

                           Zea mays L. (partim)

                        Porumb zaharat și porumb de floricele

                        TP 2/3 din 11.3.2010

                        Textul acestor protocoale este disponibil pe site-ul web al OCSP (www.cpvo.europa.eu).

            ANEXA II

               Lista speciilor menționate la articolul 1 alineatul (2) litera (b) care trebuie să fie conforme cu orientările UPOV privind testarea

                        Denumire științifică

                        Denumire comună

                        Orientare UPOV

                           Beta vulgaris L.

                        Sfeclă de pețiol sau mangold

                        TG/106/4 din 31.3.2004

                           Brassica rapa L.

                        Navetă

                        TG/37/10 din 4.4.2001

                           Cichorium intybus L.

                        Cicoare cu frunze late (cicoare italiană)

                        TG/154/3 din 18.10.1996

                           Cucurbita maxima Duchesne

                        Dovleac comestibil

                        TG/155/4 rev. din 28.3.2007 + 1.4.2009

                           Raphanus sativus L.

                        Ridiche neagră

                        TG/63/7 din 28.3.2012

                           Rheum rhabarbarum L.

                        Revent

                        TG/62/6 din 24.3.1999

                           Scorzonera hispanica L.

                        Scorționeră

                        TG/116/4 din 24.3.2010

                        Textul acestor orientări este disponibil pe site-ul web al UPOV (www.upov.int).

                  ”


title: Directiva 96/69/CE a Parlamentului European și a Consiliului din 8 octombrie 1996 de modificare a Directivei 70/220/CEE privind apropierea legislațiilor statelor membre referitoare la măsurile preconizate împotriva poluării aerului cu emisii provenite de la autovehicule

text:
               13/Volumul 20

               RO

               Jurnalul Ofícial al Uniunii Europene

               34

         31996L0069

               L 282/64

               JURNALUL OFÍCIAL AL UNIUNII EUROPENE

      DIRECTIVA 96/69/CE A PARLAMENTULUI EUROPEAN ȘI A CONSILIULUI

   din 8 octombrie 1996
   de modificare a Directivei 70/220/CEE privind apropierea legislațiilor statelor membre referitoare la măsurile preconizate împotriva poluării aerului cu emisii provenite de la autovehicule
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene și, în special, articolul 100a al acestuia,
   având în vedere propunerea Comisiei (1),
   având în vedere avizul Comitetului Economic și Social (2),
   hotărând în conformitate cu procedura stabilită în articolul 189b din tratat (3),

               (1)

               întrucât este necesară adoptarea de măsuri în cadrul realizării obiectivelor pieței interne; întrucât piața internă cuprinde un spațiu fără frontiere interne, în care este asigurată libera circulație a bunurilor, persoanelor, serviciilor și capitalurilor;

               (2)

               întrucât primul program de acțiune al Comunității Europene privind protecția mediului (4), aprobat de Consiliu la 22 noiembrie 1973, a atras atenția asupra necesității luării în considerare a celor mai recente progrese științifice în combaterea poluării atmosferice provocate de gazele emise de autovehicule și a modificării în consecință a directivelor adoptate anterior; întrucât al cincilea program de acțiune, al cărui plan general a fost aprobat de Consiliu prin Rezoluția din 1 februarie 1993 (5), prevede depunerea unor eforturi suplimentare în scopul reducerii considerabile a nivelului actual al agenților poluanți emiși de autovehicule;

               (3)

               întrucât obiectivul reducerii nivelului de emisii poluante de la autovehicule și funcționarea pieței interne a vehiculelor nu pot fi satisfăcător realizate de statele membre în mod individual; întrucât acestea pot fi totuși realizate mai bine la nivel comunitar prin apropierea legislațiilor statelor membre cu privire la măsurile care trebuie luate împotriva poluării aerului de către autovehicule;

               (4)

               întrucât se recunoaște faptul că dezvoltarea transporturilor în Comunitate a antrenat constrângeri semnificative pentru mediu și că există riscul unei deteriorări accentuate a acestuia; întrucât estimările oficiale ale creșterii densității de trafic făcute până în prezent au fost depășite de starea de lucruri reală în întreaga Comunitate și întrucât, din acest motiv, trebuie stabilite standarde foarte stricte pentru emisii, aplicabile tuturor autovehiculelor;

               (5)

               întrucât în 1993 Comisia a adoptat un program european cu privire la emisii, carburanți și tehnologii ale motoarelor (EPEFE); întrucât acest program a fost stabilit pentru a garanta că propunerile de viitoare directive privind emisiile poluante încearcă să găsească soluții optime pentru mediu, pentru consumator și pentru economie; întrucât acest program se referă la poluarea cauzată de autovehicule și carburanții care le propulsează;

               (6)

               întrucât Directiva 70/220/CEE (6) privind măsurile preconizate împotriva poluării aerului cu emisii de la autovehicule este una dintre directivele speciale privind procedura de omologare stabilită de Directiva 70/156/CEE (7);

               (7)

               întrucât Directiva 70/220/CEE stabilește valorile limită pentru emisiile de monoxid de carbon și de hidrocarburi nearse ale motoarelor unor astfel de vehicule; întrucât aceste valori limită au fost reduse prima dată de Directiva 74/290/CEE a Consiliului (8) și au fost completate, în conformitate cu Directiva 77/102/CEE a Comisiei (9), cu valorile limită admise ale emisiilor de oxizi de azot; întrucât valorile limită pentru acești trei agenți poluanți au fost reduse succesiv de Directiva 78/665/CEE a Comisiei (10) și de directivele 83/351/CEE (11) și 88/76/CEE ale Consiliului (12); întrucât valorile limită ale emisiilor de particule poluante de la motoare diesel au fost introduse de Directiva 88/436/CEE (13); întrucât prin Directiva 89/458/CEE (14) au fost introduse standarde europene mai stricte pentru emisiile de gaze poluante de la autovehiculele cu cilindree sub 1 400 cm3; întrucât aplicarea acestor standarde a fost extinsă la toate autoturismele, independent de cilindree, pe baza unei proceduri de testare europene perfecționate, care cuprinde un ciclu de conducere extraurban; întrucât prin Directiva 91/441/CEE (15) au fost introduse cerințe referitoare la emisiile prin evaporare și la durabilitatea componentelor de reducere a emisiilor vehiculului, precum și standarde mai stricte privind emisiile de particule ale autovehiculelor echipate cu motoare diesel; întrucât, în temeiul Directivei 93/59/CEE (16), autoturismele destinate să transporte mai mult de șase călători, inclusiv conducătorul auto, sau având o masă maximă de peste 2 500 kg, vehiculele utilitare ușoare și vehiculele de teren reglementate de Directiva 70/220/CEE au făcut obiectul unor standarde la fel de stricte ca și cele aplicabile autoturismelor, luând în considerare caracteristicile specifice ale unor astfel de vehicule; întrucât standardele aplicabile autoturismelor au devenit mai stricte în Directiva 94/12/CE, prin care a fost, de asemenea, introdusă o nouă metodă de verificare a conformității producției; întrucât este necesară armonizarea standardelor aplicabile vehiculelor utilitare ușoare cu cele aplicabile autoturismelor, astfel încât ele să devină cel puțin la fel de stricte ca și acestea din urmă;

               (8)

               întrucât activitatea întreprinsă de Comisie în acest domeniu a arătat că tehnologiile cele mai bune disponibile în prezent în Comunitate pot fi perfecționate în continuare pentru a permite vehiculelor utilitare ușoare să respecte limite considerabil reduse ale emisiilor; întrucât acest lucru este valabil și în cazul altor noi tehnologii în curs de dezvoltare; întrucât standardele propuse se aplică atât omologării de noi tipuri de vehicule, cât și verificărilor conformității producției, metoda modificată de eșantionare și evaluare statistică făcând posibilă renunțarea la toleranțele admise pentru valorile limită stabilite în cadrul etapelor precedente de reducere a valorilor în temeiul Directivei 70/220/CEE;

               (9)

               întrucât Comisia a examinat posibilitatea fuzionării claselor de vehicule II și III, condițiile reale în care sunt conduse vehiculele utilitare ușoare în traficul urban și extraurban, precum și caracteristicile speciale ale acestor vehicule;

               (10)

               întrucât statelor membre ar trebui să li se permită, prin acordarea de stimulente fiscale, urgentarea introducerii pe piață a vehiculelor care îndeplinesc cerințele adoptate la nivel comunitar, astfel de stimulente trebuind să se conformeze dispozițiilor tratatului și să îndeplinească anumite condiții destinate evitării denaturării pieței interne; întrucât prezenta directivă nu afectează dreptul statelor membre de a include emisiile de poluanți și alte substanțe în baza de calcul a taxelor rutiere aplicabile autovehiculelor;

               (11)

               întrucât cerința de notificare prealabilă prevăzută în prezenta directivă nu aduce atingere cerințelor de notificare prevăzute în alte dispoziții de drept comunitar și, în special, articolului 93 alineatul (3) din tratat;

               (12)

               întrucât este oportună adoptarea, până la 31 decembrie 1997, de către Parlamentul European și Consiliu, a dispozițiilor valabile pentru etapa care începe în 2000, pe baza unei propuneri pe care Comisia trebuie să o prezinte până la 30 iunie 1996 și care trebuie să urmărească reducerea substanțială a emisiilor vehiculelor utilitare ușoare;

               (13)

               întrucât măsurile de reducere a emisiilor care poluează aerul aplicabile începând din 2000 trebuie să se încadreze într-un plan integrat și multidirecțional, care să cuprindă toate măsurile de reducere a poluării aerului datorate traficului rutier; întrucât toți parametrii stabiliți la articolul 4 din Directiva 94/12/CE sunt pertinenți; întrucât cerințele valabile începând cu 2000 ar trebui să aibă ca obiectiv, în cazul vehiculelor utilitare ușoare, stabilirea unor standarde de strictețe echivalentă cu acelea stabilite în cazul autoturismelor care folosesc o tehnologie de reducere a emisiilor de un nivel tehnic uniform, ținându-se seama de caracteristicile speciale ale vehiculelor utilitare ușoare și, în cazul vehiculelor de categoria N1 clasele II și III, de necesitatea luării în considerare a oricărei cerințe adecvate în materie de durabilitate; întrucât Comisia trebuie să întreprindă o analiză a aspectelor referitoare la mediu, tehnologie și eficiența costurilor și să prezinte, până la sfârșitul lunii iunie 1996, obiective cuantificate pentru adoptarea măsurilor comunitare aplicabile începând cu 2000,

         ADOPTĂ PREZENTA DIRECTIVĂ:
   Articolul 1
   Anexa I la Directiva 70/220/CEE se modifică în conformitate cu anexa la prezenta directivă.
   Articolul 2
   (1)   Începând cu 1 octombrie 1996, statele membre trebuie să accepte respectarea dispozițiilor Directivei 70/220/CEE, astfel cum a fost modificată de prezenta directivă, în sensul articolului 4 alineatul (1) și articolul 7 alineatul (1) din Directiva 70/156/CEE.
   (2)   Începând cu 1 ianuarie 1997, în cazul vehiculelor din clasa I, și cu 1 ianuarie 1998, în cazul vehiculelor din clasele II și III, statele membre nu mai pot acorda:

               —

               omologarea CEE de tip în conformitate cu articolul 4 alineatul (1) din Directiva 70/156/CEE;

               —

               omologarea națională de tip, cu excepția cazurilor în care sunt invocate dispozițiile articolului 8 alineatul (2) din Directiva 70/156/CEE

         pentru un tip de vehicul, dacă acesta nu se conformează dispozițiilor Directivei 70/220/CEE, astfel cum a fost modificată de prezenta directivă.
   (3)   Începând cu 1 octombrie 1997, în cazul vehiculelor din clasa I, și cu 1 octombrie 1998, în cazul vehiculelor din clasele II și III, statele membre:

               —

               sunt obligate să considere certificatele de conformitate care însoțesc noile vehicule în conformitate cu dispozițiile Directivei 70/156/CEE ca nemaifiind valabile în sensul articolului 7 alineatul (1) din directivă;

               —

               sunt obligate să refuze înmatricularea, vânzarea sau intrarea în circulație a noilor vehicule care nu sunt însoțite de un certificat de conformitate în temeiul Directivei 70/156/CEE, cu excepția cazurilor în care se invocă dispozițiile articolului 8 alineatul (2) din Directiva 70/156/CEE,

         din motive legate de poluarea aerului cu emisii de la motoare, dacă nu sunt îndeplinite cerințele Directivei 70/220/CEE modificată de prezenta directivă.
   Articolul 3
   Statele membre pot stabili stimulente fiscale numai cu privire la autovehiculele care se conformează dispozițiilor din Directiva 70/220/CEE, astfel cum a fost modificată de prezenta directivă. Astfel de stimulente trebuie se conformeze dispozițiilor tratatului și să satisfacă următoarele condiții:

               —

               ele trebuie să fie valabile pentru toate vehiculele noi comercializate pe piața unui stat membru și care respectă anticipat cerințele Directivei 70/220/CEE, astfel cum a fost modificată de prezenta directivă;

               —

               ele trebuie să înceteze la datele de aplicare obligatorie a valorilor emisiilor pentru autovehiculele noi prevăzute la articolul 2 alineatul (3);

               —

               pentru fiecare tip de autovehicul, ele trebuie să reprezinte o sumă inferioară costului suplimentar al dispozitivelor tehnice introduse pentru a asigura respectarea valorilor precizate și montării acestora pe vehicul.

         Comisia este informată în timp util cu privire la orice planuri de instituire sau modificare a stimulentelor fiscale menționate la primul alineat, pentru a-și putea prezenta observațiile.
   Articolul 4
   Parlamentul European și Consiliul, în conformitate cu dispozițiile tratatului, hotărăsc până la 31 decembrie 1997 cu privire la propunerile care trebuie înaintate Comisiei până la 30 iunie 1996 referitor la etapa următoare de reducere a poluării aerului cu emisii de la autovehicule prin adoptarea măsurilor comunitare care fac obiectul prezentei directive. Măsurile se aplică începând cu 2000.
   Pentru redactarea acestor propuneri, Comisia va avea în vedere planul menționat la articolul 4 din Directiva 94/12/CE.
   Articolul 5
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 aprilie 1997. Statele membre informează de îndată Comisia cu privire la aceasta.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 6
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 7
   Prezenta directivă se adresează statelor membre.

      Adoptată la Bruxelles, 8 octombrie 1996.

            Pentru Parlamentul European

            Președintele

         K. HÄNSCH

            Pentru Consiliu

            Președintele

         P. RABBITTE

      (1)  JO C 390, 31.12.1994, p. 26, și

      JO C 19, 23.1.1996, p. 13.

      (2)  JO C 201, 26.7.1993, p. 9.

      (3)  Avizul Parlamentului European din 20 septembrie 1995 (JO C 269, 16.10.1995, p. 82), Poziția comună a Consiliului din 22 decembrie 1995 (JO C 37, 9.2.1996, p. 23) și Decizia Parlamentului European din 9 mai 1996 (JO C 152, 27.5.1996, p. 44).

      (4)  JO C 112, 20.12.1973, p. 1.

      (5)  JO C 138, 17.5.1993, p. 1.

      (6)  JO L 76, 6.4.1970, p. 1, directivă astfel cum a fost modificată ultima dată de Directiva 94/12/CE (JO L 100, 19.4.1994, p. 42).

      (7)  JO L 42, 23.2.1970, p. 1, directivă astfel cum a fost modificată ultima dată de Directiva 95/54/CE a Comisiei (JO L 266, 8.11.1995, p. 1).

      (8)  JO L 159, 15.6.1974, p. 61.

      (9)  JO L 32, 3.2.1977, p. 32.

      (10)  JO L 223, 14.8.1978, p. 48.

      (11)  JO L 197, 20.7.1983, p. 1.

      (12)  JO L 36, 9.2.1988, p. 1.

      (13)  JO L 214, 6.8.1988, p. 1.

      (14)  JO L 226, 3.8.1989, p. 1.

      (15)  JO L 242, 30.8.1991, p. 1.

      (16)  JO L 186, 28.7.1993, p. 21.
   ANEXĂ
   Modificări ale anexelor la Directiva 70/220/CEE, astfel cum a fost modificată de Directiva 93/59/CEE
   Tabelul de la punctul 5.3.1.4 se înlocuiește cu următorul tabel:

               Valori limită

               Categoria/clasa vehiculului

               Masa de referință
               RW
               (kg)

               Masa monoxidului de carbon
               L1

               (g/km)

               Masa combinată a hidrocarburilor și oxizilor de azot
               L2

               (g/km)

               Masa particulelor
               L3

               (g/km)

               Categoria

               Clasa

               Benzină

               Motorină

               Benzină

               Motorină (1)

               Motorină (1)

               M (2)

               –

               toate

               2,2

               1,0

               0,5

               0,7

               0,08

               N1
                   (3)

               I

               RW ≤ 1 250

               2,2

               1,0

               0,5

               0,7

               0,08

               II

               1 250 < RW ≤ 1 700

               4,0

               1,25

               0,6

               1,0

               0,12

               III

               1 700 < RW

               5,0

               1,5

               0,7

               1,2

               0,17

      (1)  Până la 1 septembrie 1999, pentru vehiculele echipate cu motoare diesel fără compresor, valorile limită L2 și L3 sunt următoarele:

               L2

               L3

                           -

                           categoria M () și N1
                               () clasa I:

               0,9

               0,10

                           -

                           categoria N1
                               () clasa II:

               1,3

               0,14

                           -

                           categoria N1
                               () clasa III:

               1,6

               0,20

      (2)  cu excepția:

               —

               vehiculelor destinate să transporte mai mult de șase călători, inclusiv conducătorul auto;

               —

               vehiculelor a căror masă maximă depășește 2 500 kg

      (3)  și acele vehicule din categoria M specificate la nota de subsol (2).


title: Directiva Consiliului din 20 iunie 1972 privind apropierea legislațiilor statelor membre referitoare la suprimarea paraziților radioelectrici produși de motoarele cu aprindere prin scânteie care echipează autovehiculele

text:
               13/Volumul 01

               RO

               Jurnalul Ofícial al Uniunii Europene

               192

         31972L0245

               L 152/15

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 20 iunie 1972
   privind apropierea legislațiilor statelor membre referitoare la suprimarea paraziților radioelectrici produși de motoarele cu aprindere prin scânteie care echipează autovehiculele
   (72/245/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 100 al acestuia,
   având în vedere propunerea Comisiei,
   având în vedere avizul Adunării parlamentare,
   având în vedere avizul Comitetului Economic și Social,
   întrucât specificațiile tehnice pe care trebuie să le satisfacă în temeiul legislațiilor naționale autovehiculele echipate cu motor cu aprindere prin scânteie privesc, inter alia, suprimarea paraziților radioelectrici produși de aceste vehicule;
   întrucât aceste specificații diferă de la un stat la altul; întrucât rezultă necesitatea ca aceleași specificații să fie adoptate de către toate statele membre, fie în completarea, fie în locul reglementărilor actuale ale acestora, în special în vederea aplicării pentru fiecare tip de vehicul a procedurii de omologare CEE care face obiectul Directivei Consiliului din 6 februarie 1970 privind apropierea legislațiilor statelor membre referitoare la omologarea autovehiculelor și a remorcilor acestora (1);
   întrucât, în ceea ce privește cerințele tehnice, este oportun să se țină seama de cele adoptate de către Comisia Economică pentru Europa a ONU în Regulamentul nr. 10 emis de aceasta („Cerințe comune privind omologarea vehiculelor în ceea ce privește antiparazitarea”) care este anexat la acordul din 20 martie 1958 privind adoptarea condițiilor comune de omologare și de recunoaștere reciprocă a omologării echipamentelor și pieselor de autovehicule (2),
   ADOPTĂ PREZENTA DIRECTIVĂ:
   Articolul 1
   În sensul prezentei directive, prin „vehicul” se înțelege orice autovehicul prevăzut cu un sistem de aprindere de înaltă tensiune, destinat circulației rutiere, cu sau fără caroserie, având cel puțin patru roți și o viteză maximă constructivă mai mare de 25 km/h, cu excepția vehiculelor care se deplasează pe șine, a tractoarelor și a mașinilor agricole, precum și a utilajelor pentru lucrări publice.
   Articolul 2
   Statele membre nu pot refuza acordarea omologării CEE de tip sau a omologării naționale unui vehicul din motive legate de perturbațiile radioelectrice produse de sistemele electrice de aprindere ale motorului sau motoarelor de propulsie ale acestuia, dacă acest vehicul este echipat cu un dispozitiv de antiparazitare care corespunde cerințelor ce figurează în anexe.
   Articolul 3
   Statul membru care acordă omologarea de tip adoptă măsurile necesare pentru a fi informat cu privire la orice modificare a uneia dintre componentele sau caracteristicile prevăzute la anexa I punctul 2.2. Autoritățile competente ale acelui stat decid dacă prototipul modificat trebuie supus unor încercări noi și dacă este necesar un nou buletin de încercări. Dacă din aceste încercări rezultă neîncadrarea în dispozițiile prezentei directive, modificarea nu se autorizează.
   Articolul 4
   Modificările necesare pentru adaptarea specificațiilor din anexe la progresul tehnic se adoptă în conformitate cu procedura prevăzută la articolul 13 din Directiva Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora.
   Articolul 5
   (1)   Statele membre pun în aplicare dispozițiile necesare pentru a se conforma prezentei directive în termen de optsprezece luni de la notificarea sa și informează de îndată Comisia cu privire la aceasta.
   (2)   Statele membre asigură comunicarea către Comisie a textelor principalelor dispoziții de drept intern pe care le adoptă în domeniul reglementat prin prezenta directivă.
   Articolul 6
   Prezenta directivă se adresează statelor membre.

      Adoptată la Luxemburg, 20 iunie 1972.

            Pentru Consiliu

            Președintele

         J. P. BUCHLER

      (1)  JO L 42, 23.2.1970, p. 1.

      (2)

               Doc.

               E/CEE-ONU/324,

               Add. 9 din 17.12.1968.

               E/CEE-ONU/TRANS/505,

         ANEXA I (1)

   DEFINIȚII, CERERE DE OMOLOGARE CEE, INSCRIPȚIONĂRI, OMOLOGARE CEE, SPECIFICAȚII, ÎNCERCĂRI, CONFORMITATE A PRODUCȚIEI
   2.   DEFINIȚII
   În sensul prezentei directive, se înțelege prin:
   „tip de vehicul în ceea ce privește antiparazitarea”, autovehiculele care nu prezintă între ele diferențe esențiale, aceste diferențe privind în special punctele următoare:
   2.2.1.   formele sau materialele părții din caroserie care constituie compartimentul motor și ale părții habitaclului celei mai apropiate de acesta;
   2.2.2.   tipul de motor (în doi sau în patru timpi, număr și volum al cilindrilor, număr de carburatoare, dispunerea supapelor, puterea maximă și regimul de rotație corespunzător etc.);
   2.2.3.   amplasamentul sau modelul dispozitivelor circuitului de aprindere (bobină, ruptor-distribuitor, bujii, ecranări etc.);
   2.2.4.   amplasarea elementelor metalice situate în compartimentul motor (de exemplu, instalația de încălzire, roata de rezervă, filtrul de aer etc.);
   2.3.   „limitarea paraziților radioelectrici”, o diminuare sensibilă a perturbațiilor radioelectrice în benzile de frecvență ale radiodifuziunii și televiziunii, într-o asemenea măsură încât funcționarea aparatelor de omologare care nu fac parte din vehicul să nu fie sensibil perturbată; această condiție este considerată ca îndeplinită dacă nivelul perturbator rămâne inferior limitelor impuse de specificațiile de la punctul 6.2.2;
   2.4.   „dispozitiv de antiparazitare”, un set complet de elemente necesare pentru a limita perturbațiile radioelectrice emise de sistemul de aprindere al unui autovehicul. Dispozitivul de antiparazitare cuprinde, de asemenea, conductele de legare la masă și elementele de ecranare instalate anume pentru antiparazitare;
   „dispozitive de antiparazitare de tipuri diferite”, dispozitive care prezintă între ele diferențe esențiale, aceste diferențe putând consta în special în punctele următoare:
   2.5.1.   dispozitive ale căror elemente poartă mărci de fabricație sau comerciale diferite;
   2.5.2.   dispozitive pentru care caracteristicile „de înaltă frecvență” ale unui element oarecare sunt diferite sau ale căror elemente au o formă sau dimensiuni diferite;
   2.5.3.   dispozitive pentru care principiile de funcționare ale unui element, cel puțin, sunt diferite;
   2.5.4.   dispozitive ale căror elemente sunt combinate diferit.
   2.6.   „element al unui dispozitiv de antiparazitare”, o componentă izolată dintr-un ansamblu care formează dispozitivul de antiparazitare.
   3.   CERERE DE OMOLOGARE CEE
   3.1.   Cererea de omologare CEE a unui tip de vehicul în ceea ce privește antiparazitarea se prezintă de către constructorul vehiculului sau de reprezentantul acestuia.
   Ea este însoțită de documentele menționate mai jos, în triplu exemplar și de indicațiile următoare:
   3.2.1.   descrierea tipului de vehicul în ceea ce privește punctele menționate la punctul 2.2, însoțită de o schemă detaliată sau de o fotografie a compartimentului motor. Se indică numerele și/sau simbolurile ce caracterizează tipul motorului și cel al vehiculului;
   3.2.2.   lista elementelor precis identificate care formează dispozitivul de antiparazitare;
   3.2.3.   desene detaliate privind fiecare element, care să permită reperarea și identificarea cu ușurință a acestuia;
   3.2.4   indicarea valorii nominale a rezistențelor, măsurată în curent continuu și, în special, pentru cablurile de aprindere rezistive, indicarea rezistenței nominale pe metru.
   3.3.   Între altele, cererea de omologare CEE este însoțită de o mostră a dispozitivului de antiparazitare.
   3.4.   Un vehicul reprezentativ pentru tipul de vehicul care solicită omologarea trebuie să fie prezentat serviciului tehnic însărcinat cu încercările de omologare.
   4.   INSCRIPȚIONĂRI
   Elementele dispozitivului de antiparazitare poartă:
   4.1.1.   marca de fabricație sau comercială a producătorului dispozitivului și al elementelor acestuia;
   4.1.2.   denumirea comercială stabilită de producător.
   4.2.   Inscripționările trebuie să fie repetate pe cablurile de antiparazitare, cel puțin la fiecare 12 centimetri.
   4.3.   Aceste mărci trebuie sa fie lizibile și indelebile.
   5.   OMOLOGARE CEE
   5.3.   O fișă conformă cu modelul care figurează în anexa IV este anexată fișei de omologare CEE.
   6.   SPECIFICAȚII
   6.1.   Specificații generale
   Elementele dispozitivului de antiparazitare trebuie să fie proiectate, construite și montate în așa fel încât, în condiții normale de utilizare, vehiculul să poată îndeplini cerințele prezentei directive.
   6.2.   Specificații radioelectrice
   6.2.1.   Metoda de măsurare
   Măsurarea radiației perturbatoare produsă de tipul de vehicul prezentat pentru omologare este efectuată conform metodei descrise în anexa II.
   6.2.2.   Limite de referință
   6.2.2.1.   Limitele radiației bazate pe măsurători de cvasi-vârf de 50 µV/m în banda de frecvență de la 40 la 75 MHz și de la 50 la 120 µV/m în banda de frecvență de la 75 la 250 MHz, această limită crescând liniar cu frecvența peste 75 MHz.
   6.2.2.2.   Atunci când măsurătorile sunt efectuate cu un aparat ce măsoară valoarea de vârf, rezultatele citite, exprimate în µV/m, se împart la 10.
   6.2.3.   Pe tipul de vehicul prezentat pentru omologare în ceea ce privește antiparazitarea, valorile măsurate trebuie să fie cu cel puțin 20 % sub limitele de referință.
   7.   ÎNCERCĂRI
   Se verifică dacă s-au respectat cerințele de la punctul 6 conform metodei indicate în anexa II.
   9.   CONFORMITATEA PRODUCȚIEI
   9.2.   În timpul verificării conformității unui vehicul selectat din producția de serie, se consideră că producția este conformă cu prezenta directivă dacă nivelurile măsurate nu depășesc cu mai mult de 25 % limitele indicate la punctul 6.2.2.
   9.3.   Dacă cel puțin unul din nivelurile măsurate pe vehiculul selectat din producția de serie depășește cu mai mult de 25 % limitele indicate la punctul 6.2.2, constructorul are posibilitatea să ceară efectuarea de măsurători pe un lot de cel puțin 6 vehicule selectate din producția de serie. Rezultatele corespunzătoare fiecărei benzi de frecvență trebuie să fie interpretate în conformitate cu metoda statistică prezentată în anexa III.

      (1)  Textul anexelor este similar cu cel din Regulamentul nr. 10 al Comisiei Economice pentru Europa a ONU; în special subpunctele sunt aceleași. Din această cauză, dacă un punct din Regulamentul nr. 10 nu are corespondent în prezenta directivă, numărul său este indicat între paranteze cu titlu de referință.
   ANEXA II
   METODA DE MĂSURARE A PARAZIȚILOR RADIOELECTRICI PRODUȘI DE SISTEMELE DE APRINDERE DE ÎNALTĂ TENSIUNE
   1.   APARATE DE MĂSURĂ
   Echipamentul de măsură trebuie să îndeplinească specificațiile publicației nr. 2 (prima ediție, 1961) a Comitetului Internațional Special pentru Perturbații Radioelectrice (CISPR) sau specificațiile aplicabile aparatului de măsură de tipul „de vârf” indicat în publicația nr. 5 (prima ediție, 1967) a CISPR.

      NOTĂ: Atunci când echipamentul disponibil nu este în conformitate cu toate aceste specificații, diferențele trebuie precizate.
   2.   EXPRIMAREA REZULTATELOR
   Rezultatele măsurărilor trebuie să fie exprimate în µV/m pentru o lățime de bandă de 120 kHz. Pentru rezultatele statistice, trebuie să se utilizeze unitatea logaritmică în dB (µV/m). Dacă pentru anumite frecvențe lățimea de bandă reală B (exprimată în kHz) a aparatului de măsură este ușor diferită de 120 kHz, valorile citite vor fi raportate la lățimea de bandă de 120 kHz, înmulțindu-le cu factorul
   3.   AMPLASAMENTUL MĂSURĂRILOR
   Trebuie adoptat ca arie de măsurare un teren orizontal care nu conține, în interiorul unei elipse cu axa mare de 20 m și axă mică de 17,3 m, suprafețe a căror putere de reflexie să fie apreciabilă. Antena și centrul motorului vor fi plasate pe axa mare a elipsei, planul de simetrie al vehiculului fiind paralel cu axa mică. Antena și intersecția laturii motorului apropiate de antenă cu axa mare sunt plasate fiecare într-un focar al elipsei. Aparatul de măsură, sau o cabină sau chiar un vehicul în care acesta este inclus, poate să se găsească în interiorul elipsei, cu condiția să fie la o distanță orizontală de antenă de cel puțin 3 m și, în raport cu aceasta, în partea opusă vehiculului supus măsurătorilor. Trebuie, între altele, să se asigure că nu există nici perturbații și nici semnale străine măsurătorilor, capabile să le afecteze semnificativ; pentru aceasta, se efectuează două controale, înainte, respectiv după măsurare, cu motorul oprit. Măsurarea nu poate fi considerată satisfăcătoare decât dacă ea depășește cu cel puțin 10 dB cea mai mare valoare citită la controlul anterior și la cel ulterior.
   4.   VEHICULUL
   4.1.   Trebuie să fie pornite numai aparatele electrice auxiliare necesare funcționării motorului.
   4.2.   Motorul trebuie să aibă temperatura sa normală de funcționare. În cursul fiecărei măsurări, trebuie să se constate următorul regim al motorului:

               Număr de cilindri

               Metodă de măsurare

               Vârf

               Cvasi-vârf

               Unul

               Peste ralanti

               2 500 rpm

               Doi și mai mulți

               Peste ralanti

               1 500 rpm

         4.3.   Măsurările nu trebuie efectuate când plouă pe vehicul și timp de 10 minute după oprirea ploii.
   5.   ANTENA
   5.1.   Înălțimea
   Centrul dipolului trebuie să fie la 3 m deasupra solului.
   5.2.   Distanța de măsurare
   Distanța orizontală de la antenă la partea metalică cea mai apropiată a vehiculului trebuie să fie de 10 m.
   5.3.   Poziția antenei în raport cu vehiculul
   Antena este plasată succesiv la stânga și la dreapta vehiculului, în două poziții de măsurare, antena fiind paralelă cu planul de simetrie al vehiculului și în dreptul centrului motorului (a se vedea apendicele la prezenta anexă).
   5.4.   Polarizarea antenei
   Pentru fiecare punct de măsurare, citirile aparatului de măsură trebuie făcute cu dipolul într-o poziție orizontală și într-o poziție verticală (a se vedea apendicele la prezenta anexă).
   5.5.   Citirile aparatului de măsură
   Un maxim de patru citiri ale aparatului de măsură trebuie să se ia ca valoare caracteristică a frecvenței la care au fost făcute măsurările.
   6.   FRECVENȚE
   Măsurările trebuie făcute în gama de la 40 la 250 MHz. Se estimează că este foarte probabil ca un vehicul să se încadreze în valorile limită recomandate în gama de frecvențe, dacă se încadrează în următoarele șase valori de frecvență: 45, 65, 90, 150, 180 și 220 MHz (± 5 MHz). (Toleranța de 5 MHz aplicabilă celor șase valori de frecvență alese trebuie să permită eliminarea unei perturbații provocate de emisii la valoarea nominală de frecvență, dacă este cazul).
   Apendice
   POLARIZAREA ANTENEI ÎN RAPORT CU VEHICULUL

   ANEXA III
   METODĂ STATISTICĂ DE CONTROL AL ANTIPARAZITĂRII
   Condiția care trebuie îndeplinită pentru a se asigura, cu o probabilitate de 80 %, că 80 % din vehiculele fabricate sunt conforme cu limita specificată L:

               unde

                           =

                           media aritmetică a rezultatului pe n vehicule

                           k

                           =

                           factor statistic dependent de n, ce se ia din tabelul de mai jos:

                                       n = 6

                                       7

                                       8

                                       9

                                       10

                                       11

                                       12

                                       k = 1,42

                                       1,35

                                       1,30

                                       1,27

                                       1,24

                                       1,21

                                       1,20

                           Sn

                           =

                           abaterea medie a rezultatelor pe n vehicule,

                           Sn2

                           =

                           x

                           =

                           rezultat individual,

                           L

                           =

                           limita specificată,

                     Sn, x,și L sunt exprimate în dB (µV/m).

         Dacă primul lot de n vehicule nu se încadrează în specificații, un al doilea lot de n vehicule trebuie să fie supus încercărilor și toate rezultatele trebuie considerate ca provenind de la un lot de 2 n vehicule.
   ANEXA IV


title: Directiva 2009/146/CE a Comisiei din 26 noiembrie 2009 de rectificare a Directivei 2008/125/CE de modificare a Directivei 91/414/CEE a Consiliului în vederea includerii substanțelor active fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol și triadimenol (Text cu relevanță pentru SEE)

text:
               27.11.2009

               RO

               Jurnalul Oficial al Uniunii Europene

               L 312/55

      DIRECTIVA 2009/146/CE A COMISIEI

   din 26 noiembrie 2009
   de rectificare a Directivei 2008/125/CE de modificare a Directivei 91/414/CEE a Consiliului în vederea includerii substanțelor active fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol și triadimenol
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1) al doilea paragraf a doua liniuță,
   întrucât:

               (1)

               Directiva 2008/125/CE a Comisiei (2) conține erori terminologice în legătură cu utilizările care pot fi autorizate pentru fosfură de aluminiu, fosfură de calciu și fosfură de magneziu. Aceste erori trebuie corectate.

               (2)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa la Directiva 2008/125/CE se rectifică după cum urmează:

               1.

               În partea A a celei de a șaptea coloane (dispoziții specifice), pe rândul nr. 266 (fosfură de aluminiu), prima și cea de a doua propoziție se înlocuiesc cu textul următor:
               „Pot fi autorizate doar utilizările în calitate de insecticid, rodenticid, talpicid și leporicid sub formă de produse gata preparate care conțin fosfură de aluminiu.
               Se pot autoriza numai utilizările exterioare în calitate de rodenticid, talpicid și leporicid.”

               2.

               În partea A a celei de a șaptea coloane (dispoziții specifice), pe rândul nr. 267 (fosfură de calciu), prima propoziție se înlocuiește cu textul următor:
               „Pot fi autorizate doar utilizările exterioare în calitate de rodenticid și talpicid, sub formă de produse gata preparate care conțin fosfură de calciu.”

               3.

               În partea A a celei de a șaptea coloane (dispoziții specifice), pe rândul nr. 268 (fosfură de magneziu), prima și cea de a doua propoziție se înlocuiesc cu textul următor:
               „Pot fi autorizate doar utilizările în calitate de insecticid, rodenticid, talpicid și leporicid sub formă de produse gata preparate care conțin fosfură de magneziu.
               Se pot autoriza numai utilizările exterioare în calitate de rodenticid, talpicid și leporicid.”

         Articolul 2
   Statele membre adoptă și publică până la 28 februarie 2010, cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică dispozițiile respective de la 1 martie 2010.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 26 noiembrie 2009.

            Pentru Comisie

         Androulla VASSILIOU

            Membru al Comisiei

      (1)  JO L 230, 19.8.1991, p. 1.

      (2)  JO L 344, 20.12.2008, p. 78.